ર૦૦૦માં નાકો તરફથી દસ મેડિકલ કૉલેજમાં પ્રોજેક્ટ શરૂ કરાયા. પ્રોજેક્ટની સફળતા બાદ જે-તે કૉલેજમાં કાયમી ધોરણે પ્રોગ્રામ શરૂ કરાયા. જે અંતર્ગત એઈડ્સગ્રસ્ત ગર્ભવતી માતાઓને ડિલિવરી પહેલાં એક ગોળી આપવામાં આવતી. જેનાથી જન્મનાર બાળકોમાં એચઆઈવી પોઝિટિવ હોવાની આશંકા ખાસ્સી ઘટી ગઈ. ર૦૦૩માં જે.જે. હોસ્પિટલમાં સફળતાપૂર્વક ચાલતાં આ પ્રિવેન્શન ઓફ મધર ટુ ચાઈલ્ડ ટ્રાન્સમિશન પ્રોજેક્ટને કાયમી પ્રોગ્રામમાં ફેરવી દેવાયો અને ર૦૦૪માં એઆરટી સેન્ટર પણ શરૂ થઈ ગયું. ડૉ. રેખા દાવરના નેતૃત્વમાં એઈડ્સ કંટ્રોલ મિશન ચાલતું રહ્યું, પરંતુ તેમની ચિંતા કંઈક જુદી જ હતી.